Vadim Demidov

Vadim Sergejevitsj Demidov (russisk: Вадим Серге́евич Демидов) er en norsk tidligere fotballspiller av russisk herkomst. Han la opp etter sesongen 2019.

Han har spilt for , hvor han også var på utlån til Manglerud Star, og Hønefoss Ballklubb. Han spilte så for  i sesongene 2008–2010 før han ble solgt til Real Sociedad. Han spilte fra januar 2013 for Celta Vigo på utlån fra den tyske klubben Eintracht Frankfurt; han ble fristilt fra Eintracht Frankfurt den 3. juli 2013.

Etter en kort periode hos den russiske klubben FK Anzji Makhatsjkala signerte han for Sportsklubben Brann.

Vadim Demidov har vunnet Tippeligaen 2009 og Tippeligaen 2010, samt Superfinalen 2010 (mot Aalesund).

 Biografi 
 Bakgrunn og oppvekst 
Demidov ble født i Riga i daværende Sovjetunionen; han er av russisk opphav. Hans far var den tidligere håndballspilleren Sergej Demidov, som spilte for Sovjetunionen internasjonalt, og senere ble trener i Norge; familien flyttet til Sandefjord i 1989.

Som ung spilte Demidov både fotball og håndball for IL Runar. Da han var 15 år fortalte faren hans at han måtte velge mellom de to idrettene, og Demidov valgte å slutte med håndball; i et intervju med FHM i 2011 hevdet han at han kunne vært en av de tre beste håndballspillerne i verden om han fortsatte med håndball, men at han ikke ville gå i sine fars fotspor.

 Karriere 
Han har spilt for Sandefjord FK, på utlån til Manglerud Star, Hønefoss Ballklubb og spilte i Rosenborg Ballklub fra 2008 og til og med 2010-sesongen før han ble solgt til Real Sociedad. Han scoret sitt første mål for Rosenborg i kampen mot Bodø Glimt i juli 2008, en kamp som endte 1-1. 

Den 23. juli 2012 ble det offentliggjort at Demidov hadde skrevet under på en treårskontrakt med den tyske klubben Eintracht Frankfurt.Eintracht.de – Transfer perfekt: Demidov wechselt zur Eintracht   (Publisert og besøkt 23. juli 2012) Den 2. januar 2013 ble det klart at Demidov ble lånt ut til den spanske klubben Celta Vigo.Celtavigo.net – Vadim Demidov, international defensive reinforcement for RC Celta  (Publisert og besøkt 2. januar 2013) Demidov ble fristilt fra Eintracht Frankfurt 3. juli 2013.

Den 2. september 2013 skrev han under for den russiske storklubben FK Anzji Makhatsjkala fra republikken Dagestan. Dette klubbskiftet var ikke vellykket, og han spilte kun én kamp for russerne. I stedet signerte han en treårsperiode for Sportsklubben Brann den 29. januar 2014. Hans internasjonale erfaring skulle styrke Branns førstelag, hvor han var tiltenkt en lederrolle på banen. Utover deltagelse innledningsvis satte skader Demidov ut av laget allerede i mai.

Den 7. mars 2018 skrev han under en toårskontrakt med Stabæk Fotball.

 Privat 
Demidov er gift med den norske tidligere friidrettsutøveren Christina Vukicevic.

 Referanser 

 Eksterne lenker 


Kategori:Norske fotballspillere
Kategori:Fotballspillere for IL Runar
Kategori:Fotballspillere for Sandefjord Fotball
Kategori:Fotballspillere for Manglerud Star Toppfotball
Kategori:Fotballspillere for Hønefoss BK
Kategori:Fotballspillere for Rosenborg BK
Kategori:Fotballspillere for Real Sociedad
Kategori:Fotballspillere for Eintracht Frankfurt
Kategori:Fotballspillere for Celta de Vigo
Kategori:Fotballspillere for FK Anzji Makhatsjkala
Kategori:Fotballspillere for SK Brann
Kategori:Fotballspillere for Minnesota United FC
Kategori:Fotballspillere for Stabæk Fotball
Kategori:Norske fotballspillere i Spania
Kategori:Norske fotballspillere i Tyskland
Kategori:Norske fotballspillere i Russland
Kategori:Norske fotballspillere i USA
Kategori:Nordmenn født i Latvia
Kategori:Personer fra Sandefjord kommune
Kategori:Personer fra Riga
Kategori:Russiske fotballspillere i Norge